CELEX: 52022PC0171
Language: fi
Date: 2022-04-21
Title: Ehdotus EUROOPAN PARLAMENTIN JA NEUVOSTON ASETUS Kansainvälisen Atlantin tonnikalojen suojelukomission (ICCAT) yleissopimusalueella sovellettavista hoito-, säilyttämis- ja valvontatoimenpiteistä annetun asetuksen (EU) 2017/2107 sekä tonnikalan monivuotisen hoitosuunnitelman vahvistamisesta Itä-Atlantilla ja Välimerellä annetun asetuksen (EU) .../2022 muuttamisesta

EUROOPAN KOMISSIO
            Bryssel 21.4.2022
            COM(2022) 171 final
            2022/0111(COD)
            
            Ehdotus
            EUROOPAN PARLAMENTIN JA NEUVOSTON ASETUS
            Kansainvälisen Atlantin tonnikalojen suojelukomission (ICCAT) yleissopimusalueella sovellettavista hoito-, säilyttämis- ja valvontatoimenpiteistä annetun asetuksen (EU) 2017/2107 sekä tonnikalan monivuotisen hoitosuunnitelman vahvistamisesta Itä-Atlantilla ja Välimerellä annetun asetuksen (EU) .../2022 muuttamisesta 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvoston päätöksen 86/238/ETY
                  1
                nojalla unioni on ollut 14. päivästä marraskuuta 1997 Atlantin tonnikalojen suojelua koskevan kansainvälisen yleissopimuksen, jäljempänä ’ICCAT-yleissopimus’, sopimuspuoli. 
            
            
               Ehdotuksen päätarkoituksena on saattaa osaksi unionin lainsäädäntöä Kansainvälisen Atlantin tonnikalojen suojelukomission, jäljempänä ’ICCAT’, vuosien 2006, 2016, 2017, 2018, 2019 ja 2021 vuosikokouksissaan hyväksymien säilyttämis- ja täytäntöönpanotoimenpiteiden muutokset. 
            
            
               ICCAT-yleissopimuksessa määrätään tonnikalan ja sen lähilajien säilyttämisen ja hoidon alueellisen yhteistyön puitteista Atlantin valtamerellä ja viereisillä merillä perustamalla ICCAT.
            
            
               ICCAT:lla on valtuudet hyväksyä sopimuspuolia sitovia päätöksiä (suosituksia) vastuualueeseensa kuuluvien kalastusten säilyttämisen ja hoidon osalta. Suositukset on osoitettu ennen kaikkea yleissopimuksen sopimuspuolille, mutta ne sisältävät myös toimijoita (esimerkiksi alusten päälliköitä) koskevia velvoitteita. Suosituksia sovelletaan yksinomaan ICCAT-yleissopimusalueella, joka käsittää sopimuspuolten avomerialueet ja talousvyöhykkeet.
            
            
               ICCAT-yleissopimuksen VIII artiklan 2 kohdassa määrätään, että ICCAT:n suositukset tulevat kaikkien sopimuspuolten osalta voimaan kuuden kuukauden kuluttua siitä päivästä, jona ICCAT:n komissio on ilmoittanut niistä, ja että kaikkien sopimuspuolten on pantava ne täytäntöön. 
            
            
               Euroopan unionista tehdyn sopimuksen 3 artiklan 5 kohdassa määrätään, että EU edistää kansainvälisen oikeuden tarkkaa noudattamista. Tähän sisältyy ICCAT:n hoito-, säilyttämis- ja valvontatoimenpiteiden noudattaminen.
            
            
               ICCAT:n suositusten mukaiset ICCAT:n hoito-, säilyttämis- ja valvontatoimenpiteet saatettiin osaksi unionin lainsäädäntöä asetuksella (EU) 2017/2107
                  2
               . Tämä ehdotus kattaa useita vuosina 2006, 2016, 2017, 2018 ja 2019 hyväksyttyjen ICCAT:n suositusten perusteella tehtyjä muutoksia, jotka on saatettava osaksi unionin lainsäädäntöä.
            
            
                •Yhdenmukaisuus muiden alaa koskevien politiikkojen säännösten kanssa
            
            
               Ehdotus on yhdenmukainen asetuksen (EU) 2017/2107 kanssa. Sillä muutetaan kyseistä asetusta ICCAT:n viimeisimpien suositusten mukaiseksi. Nämä suositukset, joita ei ole vielä saatettu osaksi unionin lainsäädäntöä, koskevat trooppisten tonnikalojen, Pohjois- ja Etelä-Atlantin valkotonnikalojen, purjekalojen sekä sini- ja valkomarliinien osalta toteutettavia toimenpiteitä, purjekaloista kerättävien tietojen raportointia, makrillihaita sekä ICCAT:n alueellisen tarkkailijaohjelman puitteissa toimivien tarkkailijoiden terveyttä ja turvallisuutta, tieteellisten tarkkailijoiden vastuita ja ICCAT-lajien luettelon päivittämistä. Lisäksi ehdotukseen sisältyy muutos, joka koskee tonnikalan monivuotisen hoitosuunnitelman vahvistamisesta Itä-Atlantilla ja Välimerellä, asetusten (EY) N:o 1936/2001, (EU) 2017/2107 ja (EU) 2019/833 muuttamisesta sekä asetuksen (EU) 2016/1627 kumoamisesta annettua Euroopan parlamentin ja neuvoston asetusta
                  3
                ja joka ei kuulu asetuksen (EU) 2017/2107 soveltamisalaan.
            
            
               
                  Ehdotus on yhdenmukainen yhteisestä kalastuspolitiikasta annetun asetuksen (EU) N:o 1380/2013
                     4
                   VI osan (Ulkosuhdepolitiikka) kanssa. Tässä osassa säädetään, että unioni harjoittaa ulkoisia kalastussuhteitaan kansainvälisten velvoitteiden ja kalastuspolitiikan tavoitteiden mukaisesti. Tämä tarkoittaa muun muassa kalastusalan kansainvälisten järjestöjen, myös alueellisten kalastuksenhoitojärjestöjen, toiminnan aktiivista tukemista ja edistämistä muun muassa Euroopan kalastuksenvalvontaviraston kautta sekä yhteistyötä kolmansien maiden ja kalastusalan kansainvälisten järjestöjen, myös alueellisten kalastuksenhoitojärjestöjen, kanssa toimenpiteiden noudattamisen tehostamiseksi. 
               
               
                  Ehdotuksella täydennetään ulkoisten kalastuslaivastojen kestävästä hallinnoinnista annettua asetusta (EU) 2017/2403
                     5
                  , jossa säädetään, että unionin kalastusaluksilta vaaditaan alueellisen kalastuksenhoitojärjestön myöntämä erityiskalastuslupa. Ehdotuksella täydennetään myös neuvoston asetusta (EY) N:o 1005/2008
                     6
                  , joka koskee laitonta, ilmoittamatonta ja sääntelemätöntä kalastusta ja jossa säädetään ICCAT:n laitonta, ilmoittamatonta ja sääntelemätöntä kalastusta (LIS) koskevan luettelon sisällyttämisestä unionin LIS-alusluetteloon.
               
               
                  Tämä ehdotus ei kata EU:n kalastusmahdollisuuksia, joista ICCAT päättää vuosittain. Euroopan unionin toiminnasta tehdyn sopimuksen, jäljempänä ’SEUT-sopimus’, 43 artiklan 3 kohdan mukaan neuvostolla on oikeus hyväksyä hintojen, maksujen, tukien ja määrällisten rajoitusten vahvistamiseen sekä kalastusmahdollisuuksien vahvistamiseen ja jakamiseen liittyviä toimenpiteitä. 
               
            
            
               •Yhdenmukaisuus unionin muiden politiikkojen kanssa
            
            
               
                  Ehdotus on johdonmukainen unionin muihin politiikan aloihin nähden. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
         
         
            
               
                  Ehdotus perustuu SEUT-sopimuksen 43 artiklan 2 kohtaan, sillä siinä säädetään yhteisen kalastuspolitiikan tavoitteiden toteuttamisessa tarvittavista säännöksistä.
               
            
            
                •Toissijaisuusperiaate (jaetun toimivallan osalta) 
            
            
               
                  Ehdotus kuuluu unionin yksinomaiseen toimivaltaan (SEUT-sopimuksen 3 artiklan 1 kohdan d alakohta). Sen vuoksi toissijaisuusperiaatetta ei sovelleta.
               
            
            
                •Suhteellisuusperiaate
            
            
               Ehdotuksella varmistetaan, että EU:n ICCAT-velvoitteet täytetään, menemättä kuitenkaan pidemmälle kuin tämän tavoitteen saavuttamiseksi on tarpeen.
            
            
               •Toimintatavan valinta
            
            
               
                  Sääntelytavaksi on valittu Euroopan parlamentin ja neuvoston asetus.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               
                  EU:n jäsenvaltioiden kansallisia asiantuntijoita ja teollisuuden edustajia kuultiin sekä ennen ICCAT:n vuosikokouksia, joissa edellä mainitut suositukset hyväksyttiin, että ICCAT:n neuvottelujen aikana. 
               
            
            
               •Asiantuntijatiedon keruu ja käyttö
            
            
               
                  Tällä ehdotuksella osaksi unionin lainsäädäntöä saatettavat ICCAT:n suositukset ovat ICCAT:n tieteellisiä ja valvontaan liittyviä neuvoja antavien pysyvien komiteoiden lausuntojen mukaisia.
               
            
            
               •Vaikutustenarviointi
            
            
               
                  Ei sovelleta. Tällä ehdotuksella saatetaan osaksi unionin lainsäädäntöä ICCAT:n suosituksia, jotka sitovat sopimuspuolia.
               
            
            
               •Sääntelyn toimivuus ja yksinkertaistaminen
            
            
               
                  Tämä ehdotus ei liity sääntelyn toimivuuteen ja yksinkertaistamiseen (REFIT).
               
            
            
               •Perusoikeudet
            
            
               
                  Tämä ehdotus ei vaikuta perusoikeuksien suojaamiseen.
               
            
         
         
            
               4.TALOUSARVIOVAIKUTUKSET
            
            
               
                  Tällä ehdotuksella ei ole vaikutuksia talousarvioon.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Ei sovelleta.
               
            
            
               •Selittävät asiakirjat (direktiivien osalta)
            
            
               
                  Ei sovelleta.
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  Ehdotus sisältää useita ICCAT:n suosituksiin perustuvia säännöksiä, muun muassa seuraavat: i) tukialuksen, kalojen yhteenkokoamiseen käytettävän välineen (FAD-väline) ja tällaisen välineen avulla tehdyn vetokerran, kelluvan esineen ja käytössä olevan poijun määritelmät ICCAT:n suosituksen 19-02 mukaisesti, ii) trooppisia tonnikaloja koskevat kapasiteetin rajoitukset ja kurenuotta-aluksia koskeva saaliin poisheittämiskielto, jotka on ICCAT:n suosituksen 17-01 mukaisesti saatettava osaksi unionin lainsäädäntöä, iii) FAD-välineiden käyttöönottoa ja tarkkailijakattavuutta koskevat uudet säännökset ICCAT:n suosituksen 19-02 mukaisesti, iv) ICCAT:n suositusten 16-06 ja 16-07 mukaiset Pohjois- ja Etelä-Atlantin valkotonnikaloja koskevat säännökset, mukaan lukien kiintiöjärjestelmän puitteissa tehtäviä siirtoja koskevat säännökset, sekä ICCAT:n suositusten 17-02 ja 17-03 mukaiset Pohjois- ja Etelä-Atlantin miekkakalojen kiintiöjärjestelmän puitteissa tehtäviä siirtoja koskevat säännökset, v) ICCAT:n suositusten 16-11, 18-05 ja 19-05 mukaiset purjekaloihin ja marliineihin liittyvää tietojenkeruuta koskevat säännökset sekä vi) ICCAT:n suosituksen 21-01 mukaiset isosilmätonnikalan kiintiöjärjestelmän puitteissa tehtäviä siirtoja koskevat säännökset.
               
               
                  Haiden osalta ehdotus sisältää ICCAT:n suosituksiin 19-06, 19-07 ja 19-08 perustuvia päivitettyjä säännöksiä, jotka koskevat makrillihaita sekä haihin liittyvää tietojenkeruuta. Lisäksi ehdotukseen sisältyy ICCAT:n suosituksiin (16-14, 16-15, 18-10, 19-10) perustuvia säännöksiä, jotka koskevat kurenuotta-aluksilta edellytettävää tietojen toimittamistiheyttä, sekä kyseisiin suosituksiin perustuvia uusia säännöksiä, jotka koskevat rahtialuksista laadittua ICCAT:n rekisteriä sekä jäsenvaltioiden velvollisuuksia ICCAT:n alueelliseen tarkkailijaohjelmaan kuuluvien aluksilla olevien tarkkailijoiden osalta, mukaan lukien vähintään vaadittu tarkkailijakattavuus.
               
               
                  ICCAT:n suositus 19-02 tieteellisten tarkkailijoiden velvollisuuksista edellyttää asetuksen (EU) 2017/2107 päivittämistä muun muassa tarkkailijakattavuuden osalta. Ehdotukseen sisältyy myös ICCAT:n suosituksen 19-09 mukaisia alushavaintoihin liittyviä velvollisuuksia sekä uusia ICCAT-lajeja, jotka sisällytetään asetuksen (EU) 2017/2107 liitteeseen I ICCAT:n suosituksen 19-01 mukaisesti.
               
               
                  Lisäksi ehdotuksessa esitetään tonnikalan monivuotista hoitosuunnitelmaa koskevan asetuksen muuttamista ICCAT:n suosituksen 06-07 mukaisesti sisällyttämällä asetukseen jäsenvaltioiden vuotuisia siirtoilmoituksia ja tiettyjä kasvatuskassiinsiirtoa koskevia säännöksiä ja ICCAT:n suosituksen 21-01 mukaisesti sisällyttämällä siihen isosilmätonnikalan kiintiöjärjestelmän puitteissa tehtäviä siirtoja koskevia säännöksiä.
               
               
                  Ehdotuksessa esitetään myös asetuksen (EU) 2017/2107 muuttamiseen liittyvän komission toimivallan muuttamista ICCAT:n hyväksyessä myöhemmin muutoksia, jotka koskevat i) trooppisten tonnikalojen osalta sovellettavia kapasiteetin rajoituksia ja näiden lajien vuotuisen kapasiteetti- ja kalastussuunnitelman toimittamista, ii) isosilmätonnikalan, Pohjois- ja Etelä-Atlantin valkotonnikalojen sekä Pohjois- ja Etelä-Atlantin miekkakalojen vuotuisen kiintiöjärjestelmän puitteissa tehtäviä siirtoja, iii) kalojen yhteenkokoamiseen käytettäviä välineitä koskevia hoitosuunnitelmia, iv) mittauspoijujen lukumäärää, v) FAD-välineille asetettuja vaatimuksia, vi) alusten FAD-välineistä toimittamia tietoja, vii) ajanjaksoja, jolloin FAD-välineiden käyttö on kielletty, viii) Pohjois-Atlantin valkotonnikalaa kalastavien alusten lukumäärälle asetettuja rajoituksia, ix) Pohjois-Atlantin miekkakalan hoitosuunnitelmaa, x) makrillihaisaaliin sallimista ja aluksella pitämistä koskevia edellytyksiä, xi) vaatimuksia maksimoida merikilpikonnien selviytymismahdollisuudet, xii) vähintään vaadittua prosentuaalista tarkkailijakattavuutta ja tämän kattavuuden prosenttiosuuden mittaamista sekä xiii) ICCAT-lajien luetteloa.
               
            
            
               2022/0111 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               Kansainvälisen Atlantin tonnikalojen suojelukomission (ICCAT) yleissopimusalueella sovellettavista hoito-, säilyttämis- ja valvontatoimenpiteistä annetun asetuksen (EU) 2017/2107 sekä tonnikalan monivuotisen hoitosuunnitelman vahvistamisesta Itä-Atlantilla ja Välimerellä annetun asetuksen (EU) .../2022 muuttamisesta 
               
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,
            
            
               ottavat huomioon Euroopan komission ehdotuksen,
            
         
         
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottavat huomioon Euroopan talous- ja sosiaalikomitean lausunnon
                  7
               ,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Euroopan parlamentin ja neuvoston asetuksen (EU) 2017/2107
                  8
                antamisen jälkeen Kansainvälinen Atlantin tonnikalojen suojelukomissio, jäljempänä ’ICCAT’, on hyväksynyt vuosien 2017, 2018, 2019 ja 2021 vuosikokouksissaan useita oikeudellisesti sitovia toimenpiteitä vastuualueeseensa kuuluvien kalavarojen säilyttämiseksi. EU ei ole myöskään vielä pannut täytäntöön ICCAT:n vuoden 2006 vuosikokouksessa hyväksyttyjä tonnikalan kasvatusta koskevia oikeudellisesti sitovia toimenpiteitä. 
            
            
               (2)Sen vuoksi asetusta (EU) 2017/2107 olisi muutettava, jotta ICCAT:n toimenpiteet, jotka koskevat trooppisia tonnikaloja, Pohjois- ja Etelä-Atlantin valkotonnikaloja, purjekaloja, sini- ja valkomarliineja, purjekaloista kerättävien tietojen raportointia, makrillihaita sekä tarkkailijaohjelmaa, tieteellisten tarkkailijoiden velvollisuuksia ja ICCAT-lajien luettelon päivittämistä, saatetaan osaksi unionin lainsäädäntöä.
            
            
               (3)Asetusta (EU) XX/2022
                  9
                olisi muutettava kasvatusjäsenvaltion vuotuisiin siirtoilmoituksiin liittyvien toimenpiteiden ja tiettyjen kasvatuskassiinsiirtoa koskevien toimenpiteiden saattamiseksi osaksi unionin lainsäädäntöä.
            
            
               (4)ICCAT-yleissopimuksen soveltamisalaan kuuluvia kalastuksia koskevien uusien teknisten ja hoitotoimenpiteiden käyttöönoton myötä tiettyjä ICCAT:n suositusten kohtia todennäköisesti muutetaan ICCAT:n tulevissa vuosikokouksissa. Näin ollen komissiolle olisi siirrettävä valta hyväksyä säädösvallan siirron nojalla annettavia delegoituja säädöksiä Euroopan unionin toiminnasta tehdyn sopimuksen 290 artiklan mukaisesti seuraavien aiheiden osalta ICCAT:n suosituksiin tehtävien muutosten sisällyttämiseksi nopeasti unionin lainsäädäntöön ennen seuraavan kalastuskauden alkamista: trooppisia tonnikaloja koskevat kapasiteetin rajoitukset ja näiden lajien vuotuisen kapasiteetti- ja kalastussuunnitelman toimittaminen, isosilmätonnikalan, Pohjois- ja Etelä-Atlantin valkotonnikalojen sekä Pohjois- ja Etelä-Atlantin miekkakalojen vuotuisen kiintiöjärjestelmän puitteissa tehtävät siirrot, kalojen yhteenkokoamiseen käytettäviä välineitä (FAD-välineitä) koskevat hoitosuunnitelmat, mittauspoijujen lukumäärä, FAD-välineille asetetut vaatimukset, alusten FAD-välineistä toimittamat tiedot, ajanjaksot, jolloin FAD-välineiden käyttö on kielletty, Pohjois-Atlantin valkotonnikalaa kalastavien alusten lukumäärälle asetetut rajoitukset, Pohjois-Atlantin miekkakalan hoitosuunnitelma, makrillihaisaaliin sallimista ja aluksella pitämistä koskevat edellytykset, merikilpikonnien selviytymismahdollisuuksien maksimointia koskevat vaatimukset, vähintään vaadittu prosentuaalinen tarkkailijakattavuus ja tämän kattavuuden prosenttiosuuden mittaaminen sekä ICCAT-lajien luettelon muuttaminen. 
            
            
               (5)Kurenuotta-aluksia avustavien tukialusten lukumäärää ei saisi lisätä kesäkuussa 2020 kirjatuista määristä, kuten ICCAT:n suosituksessa 21-01 todetaan. Tällaisella takautuvalla soveltamisella ei rajoiteta oikeusvarmuuden ja luottamuksensuojan periaatteita. 
            
            
               (6)Asetuksia (EU) 2017/2107 ja (EU) XX/2022 olisi näin ollen muutettava,
            
            
            
               OVAT HYVÄKSYNEET TÄMÄN ASETUKSEN:
            
            
               1 artikla Asetuksen (EU) N:o 2017/2107 muuttaminen
            
            
               Muutetaan asetusta (EU) 2017/2107 seuraavasti:
            
            
               1)Muutetaan 4 artikla seuraavasti:
            
            
               a) Lisätään 20 kohtaan seuraava teksti: 
            
            
               ”, ja käyttämällä, huoltamalla ja poistamalla kalojen yhteenkokoamiseen käytettäviä välineitä;”.
            
            
               b) Korvataan 24 kohta seuraavasti:
            
            
               ”24) ’kalojen yhteenkokoamiseen käytettävällä välineellä’ tai ’FAD-välineellä’ mistä tahansa materiaalista koostuvaa ihmisen valmistamaa tai luonnollista pysyvää, pitkäaikaista tai väliaikaista käyttöönotettua ja/tai paikannettavaa esinettä, rakennetta tai laitetta, jolla pyritään houkuttelemaan kaloja niiden pyydystämiseksi. FAD-väline voi olla joko ankkuroitu (aFAD) tai kelluva (dFAD);”.
            
            
               c) Lisätään 30 kohta seuraavasti:
            
         
         
            
               ”30) ’FAD-välineen avulla tehdyllä vetokerralla’ pyydystämistä FAD-välineen avulla asettamalla pyydys tonnikalaparven ympärille;”.
            
            
               d) Lisätään 31 kohta seuraavasti:
            
            
               ”31) ’kelluvalla esineellä’ luonnollista tai keinotekoista pinnalla tai sen alapuolella kelluvaa esinettä, joka ei pysty liikkumaan itsestään;”.
            
            
               e) Lisätään 32 kohta seuraavasti:
            
            
               ”32) ’käytössä olevalla poijulla’ paikannuspoijua, joka on aiemmin aktivoitu, kytketty päälle ja otettu käyttöön merellä ja joka välittää sijaintitietoja ja muita saatavilla olevia tietoja, kuten kaikuluotaimen antamia arvioita;”.
            
            
               f) Lisätään 33 alakohta seuraavasti:
            
            
               ”33) ’purjekaloilla’ ICCAT:n hoitamia Istiophoridae-heimoon kuuluvia lajeja.”
            
            
            
               2)Lisätään 5 a artikla seuraavasti:
            
            
               ”5 a artikla
            
            
               Trooppisia tonnikaloja koskeva kapasiteetin rajoitus
            
            
               1. Jäsenvaltioiden on laadittava kunkin vuoden 31 päivään tammikuuta mennessä vuotuinen kapasiteetti-/kalastussuunnitelma. 
            
            
               2. Jäsenvaltioiden on varmistettava, että niiden pitkäsiima- ja kurenuotta-alusten kokonaiskapasiteettia hallinnoidaan vuotuisten kapasiteetti-/kalastussuunnitelmien mukaisesti erityisesti trooppisten tonnikalojen saaliiden rajoittamiseksi unionin lainsäädännössä vahvistettujen saalisrajoitusten mukaisesti.
            
            
               3. Jäsenvaltiot eivät saa lisätä kurenuotta-aluksia tukevien tukialusten lukumäärää suuremmaksi kuin kesäkuussa 2020 rekisteriin kirjattua määrä. 
            
            
               4. Jäsenvaltioiden on ilmoitettava komissiolle päivämäärä, jolloin niiden trooppisten tonnikalojen saalisrajoituksen sallima määrä on tullut täyteen. Komissio välittää nämä tiedot viipymättä edelleen ICCAT:n sihteeristölle.
            
            
               5. Unionin kurenuotta-alusten ja suurten pitkäsiima-alusten (suurin pituus vähintään 20 metriä) osalta jäsenvaltioiden on ilmoitettava trooppisten tonnikalojen saaliinsa komissiolle kuukausittain, ja kun niiden saalisrajoitusten sallimista määristä 80 prosenttia on tullut täyteen, saalistiedot on ilmoitettava viikoittain.”.
            
            
               3) Lisätään 6 a artikla seuraavasti:
            
            
               ”6 a artikla
            
            
               Unionin kurenuotta-alusten pyytämien trooppisten tonnikalojen poisheittämiskielto 
            
            
               1. Unionin kurenuotta-alusten, joilla on lupa kalastaa trooppisia tonnikaloja, on pidettävä aluksella, purettava aluksesta tai jälleenlaivattava satamassa kaikki pyytämänsä trooppisten tonnikalojen saaliit, lukuun ottamatta 3 kohdassa kuvattuja tapauksia.
            
         
         
            
               2. Yhtäkään unionin kurenuotta-aluksen pyytämää trooppista tonnikalaa ei saa heittää vetämisen aikana pois sen jälkeen, kun verkko on suljettu kokonaan ja kun yli puolet verkosta on nostettu ylös. Jos verkkoa suljettaessa tai nostettaessa ilmenee teknisiä ongelmia, joiden vuoksi tätä sääntöä ei voida noudattaa, miehistön on kaikin tavoin pyrittävä päästämään tonnikalat takaisin mereen mahdollisimman nopeasti.
            
            
               3. Poiketen siitä, mitä 1 kohdassa säädetään, trooppiset tonnikalat voidaan heittää pois seuraavissa tapauksissa:
            
            
               a) kun aluksen päällikkö toteaa, että pyydetyt trooppiset tonnikalat ovat takertuneet tai ruhjoutuneet kurenuottaverkkoon, vahingoittuneet jouduttuaan muiden eläinten saalistamiksi tai kuolleet ja pilaantuneet verkon sisällä pyydysvian estettyä tavanomaisen verkonnoston ja saalin keräämisen lisäksi myös pyrkimykset päästää kalat takaisin mereen elävinä; 
            
            
               b) kun aluksen päällikkö toteaa, että trooppiset tonnikalat on pyydetty kalastusmatkan viimeisellä vetokerralla eikä aluksella ole riittävästi varastointitilaa kaikkien kyseisellä vetokerralla pyydettyjen tonnikalojen sijoittamiseksi; tässä tapauksessa tonnikalat voidaan heittää pois ainoastaan, jos ne on mahdollista päästää takaisin mereen elävinä, ja edellyttäen, että alus ei harjoita muuta kalastustoimintaa ennen kuin aluksella olevat tonnikalat on purettu aluksesta tai jälleenlaivattu.
            
            
               4. Kalastusaluksen päällikön on ilmoitettava kaikki poisheitetyt saaliit lippujäsenvaltiolleen. Jäsenvaltioiden on lähetettävä poisheitettyjä saaliita koskevat ilmoitukset komissiolle osana tehtävien I ja II tietoja.”.
            
            
               4)Muutetaan 7 artikla seuraavasti:
            
            
               a) Korvataan 2 kohta seuraavasti:
            
            
               ”2. Suuret kalastusalukset, joita ei ole merkitty trooppisia tonnikaloja luvan nojalla pyytävistä aluksista laadittuun ICCAT:n rekisteriin, mukaan lukien tukialukset, eivät saa kalastaa, pitää aluksella, jälleenlaivata, kuljettaa, siirtää, jalostaa tai purkaa aluksesta ICCAT-yleissopimusalueelta peräisin olevia trooppisia tonnikaloja eivätkä tukea näitä toimia millään tavalla, kuten ottaa käyttöön tai poistaa FAD-välineitä ja/tai poijuja. Tällaisissa tapauksissa ei sovelleta asetuksen (EU) N:o 1380/2013 15 artiklan 1 kohtaa.”.
            
            
               b) Lisätään 3 kohta seuraavasti:
            
            
               ”3. Unionin kalastusaluksille, joilla ei ole tämän asetuksen 6 artiklan mukaista lupaa kalastaa trooppisia tonnikaloja, voidaan kuitenkin sallia trooppisten tonnikalojen sivusaaliit, edellyttäen että tällaisille aluksille määritettyjä aluksella pidettävien sivusaaliiden sallittuja enimmäismääriä noudatetaan. Jäsenvaltioiden on ilmoitettava komissiolle vuosiraportissaan aluksilleen sallitut sivusaaliiden enimmäismäärät ja se, miten ne varmistavat tämän enimmäismäärän noudattamisen.”.
            
            
               5)Korvataan 8 artikla seuraavasti:
            
            
               ”Jäsenvaltioiden on viimeistään kunkin vuoden 30 päivänä kesäkuuta toimitettava komissiolle luettelo lippunsa alla purjehtivista luvan saaneista aluksista, jotka ovat pyytäneet trooppisia tonnikaloja ICCAT-yleissopimusalueella tai tukeneet jollakin tavalla tällaista kalastustoimintaa (tukialukset) edellisenä kalenterivuotena. Kurenuotta-alusten osalta luetteloon on sisällytettävä myös kalastustoimintaa tukeneet tukialukset näiden lippujäsenvaltiosta riippumatta. Komissio toimittaa viimeistään kunkin vuoden 31 päivänä heinäkuuta ICCAT:n sihteeristölle jäsenvaltioilta saadut luettelot.”.
            
            
               6)Lisätään 8 a artikla seuraavasti:
            
            
               ”8 a artikla
            
            
               Isosilmätonnikalan ali- ja ylikalastus
            
            
               1. Jos jäsenvaltio ei käytä koko vuotuista kiintiötään / saalisrajoituksen sallimaa määrää tai se ylittää ne, käyttämättä jäänyt osuus voidaan lisätä asianomaiseen kiintiöön / saalisrajoituksen sallimaan määrään ja ylittynyt osuus on puolestaan vähennettävä niistä tarkistusvuoden aikana tai ennen sitä ICCAT:n isosilmätonnikalaa koskevien voimassa olevien suositusten mukaisesti.
            
            
               2. Jäsenvaltion siirtämä alikalastettu osuus saa tiettynä vuonna olla enintään ICCAT:n kyseiselle vuodelle salliman määrän suuruinen.”.
            
            
            
               7)Muutetaan 9 artikla seuraavasti: 
            
            
               a) Korvataan 4 kohta seuraavasti:
            
         
         
            
               ”4. Jäsenvaltioiden on varmistettava, että kukin alus käyttää kullakin hetkellä enintään 300:aa käytössä olevalla poijulla varustettua FAD-välinettä.”.
            
            
               b) Lisätään 5 kohta seuraavasti:
            
            
               ”5. Käytössä olevalla poijulla varustettujen FAD-välineiden lukumäärä tarkistetaan televiestintälaskuista. Jäsenvaltioiden toimivaltaiset viranomaiset tekevät tällaiset tarkistukset.”.
            
            
               c) Lisätään 6 kohta seuraavasti:
            
            
               ”6. Jäsenvaltio voi antaa kurenuotta-aluksilleen luvan laske nuotta kelluvan esineen ympärille edellyttäen, että kalastusaluksella on joko tarkkailija tai toimiva sähköinen seurantajärjestelmä, jonka avulla voidaan vahvistaa kyseisen nuotanlaskun tyyppi ja lajikoostumus ja jolla voidaan toimittaa kalastustoimintaa koskevia tietoja ICCAT:n pysyvälle tutkimus- ja tilastokomitealle.”.
            
            
               8)Korvataan 10 artiklan 2 ja 3 kohta seuraavasti:
            
            
               ”2. Kun jäsenvaltiot käyttävät tai suunnittelevat FAD-välineitä, niiden on varmistettava, että 
            
            
               a) kaikki käyttöönotetut FAD-välineet on suunniteltu suosituksen 19-02 liitteeseen 5 sisältyvien ohjeiden mukaisesti sellaisiksi, että eläimet eivät jää niihin kiinni;
            
            
               b) kaikki FAD-välineet on valmistettu biohajoavista materiaaleista, mikä tarkoittaa muun muassa muovien käytön poissulkemista; tämä ei koske FAD-välineiden paikannuspoijujen valmistamiseen käytettyjä materiaaleja. 
            
            
               3. Jäsenvaltioiden on raportoitava FAD-välineitä koskevissa hoitosuunnitelmissaan vuosittain toimista, joita on toteutettu 2 kohdan noudattamisen varmistamiseksi.”.
            
            
               9)Muutetaan 11 artikla seuraavasti: 
            
            
               a) Korvataan 2 kohdan e alakohta seuraavasti:
            
            
               ”e) kellukkeen kuvaus tai FAD-välineen tunniste (eli FAD-välineessä oleva merkintä ja poijun tunniste tai muut tiedot, joiden avulla omistaja voidaan tunnistaa);”.
            
            
               b) Lisätään 2 kohtaan g alakohta seuraavasti:
            
            
               ”g) poijun tunniste.”.
            
            
               c) Korvataan 3 kohdan c alakohta seuraavasti:
            
            
               ”c) FAD-välineen tunniste (eli FAD-välineessä oleva merkintä ja poijun tunniste).”.
            
            
               d) Korvataan 4 kohta seuraavasti:
            
            
               ”4. Unionin kalastusalusten on pidettävä käyttöönotetuista FAD-välineistä luetteloa, joka saatetaan ajan tasalle kuukausittain ja jonka on sisällettävä ainakin liitteessä III vaaditut tiedot esitettyinä tilastoruuduittain (1x1).”.
            
            
               10)Muutetaan 12 artikla seuraavasti: 
            
         
         
            
               a) Korvataan b alakohta seuraavasti:
            
            
               ”b) käyttöönotettujen lähettimien/poijujen lukumäärä ja tyyppi (esimerkiksi radio tai erilaiset kaikuluotaimet yksistään tai yhdessä) kuukausittain tilastoruuduittain (1x1);”.
            
            
               c) Korvataan c alakohta seuraavasti:
            
            
               ”c) kunkin aluksen seuraamien aktivoitujen ja deaktivoitujen lähettimien/poijujen keskimääräinen lukumäärä kuukausittain;”.
            
            
               c) Korvataan d alakohta seuraavasti:
            
            
               ”d) aktiivisella poijulla varustettujen kadonneiden FAD-välineiden keskimääräinen lukumäärä kuukausittain;”.
            
            
               d) Lisätään f ja g alakohta seuraavasti:
            
            
               ”f) kurenuotalla ja vapapyydysalusten avulla saadut saaliit, pyyntiponnistukset ja vetokertojen lukumäärä (kurenuotan osalta) kalastusmenetelmän mukaan (kelluvan esineen avulla pyydystetty tai vapaasti uiva parvi) tehtävän II tietoja koskevien vaatimusten mukaisesti (1x1 tilastoruuduittain ja kuukausittain); 
            
            
               g) jos kurenuottakalastusta harjoitetaan vapapyydysaluksen avulla, vapapyydysaluksen avulla kurenuotalla saadut saaliit ja tähän liittyvä pyyntiponnistus tehtävien I ja II tietoja koskevien vaatimusten mukaisesti.”. 
            
            
               11)Korvataan 14 artikla seuraavasti:
            
            
               ”14 artikla
            
            
               Tarkkailijakattavuus ja nuorten yksilöiden suojelemiseen liittyvä FAD-välineiden käyttökielto
            
            
               1. Jäsenvaltioiden on varmistettava, että niiden alukset eivät käytä kelluvia FAD-välineitä unionin lainsäädännössä vahvistettuja kalastuskieltokausia edeltävinä 15 päivänä.
            
            
               2. Jäsenvaltioiden, joiden alukset pyytävät kohdennetusti trooppisia tonnikaloja, on
            
            
               a) varmistettava sellaisten pitkäsiima-alustensa osalta, joiden suurin pituus on 20 metriä tai enemmän, että pyyntiponnistuksen tarkkailijakattavuus on vähintään 10 prosenttia vuoteen 2022 mennessä; tämä tarkkailijakattavuus on toteutettava aluksella olevan ihmistarkkailijan avulla liitteen IV mukaisesti ja/tai sähköisen seurantajärjestelmän avulla;
            
            
               b) varmistettava kurenuotta-alustensa osalta, että pyyntiponnistuksen tarkkailijakattavuus on 100 prosenttia; tämä tarkkailijakattavuus on toteutettava aluksella olevan ihmistarkkailijan avulla liitteen IV mukaisesti tai hyväksytyn sähköisen seurantajärjestelmän avulla; 
            
            
               c) toimitettava tarkkailijoiden tai sähköisen seurantajärjestelmän keräämät tiedot ICCAT:n sihteeristölle ja ICCAT:n pysyvälle tutkimus- ja tilastokomitealle viimeistään keruuvuotta seuraavan vuoden 30 päivänä huhtikuuta luottamuksellisuutta koskevia vaatimuksia noudattaen.”.
            
            
               12)Korvataan 16 artikla seuraavasti:
            
            
               ”16 artikla
            
            
               LIS-kalastuksen havaitseminen
            
         
         
            
               Jos ICCAT:n pääsihteeri ilmoittaa komissiolle, että unionin kalastusalus on mahdollisesti rikkonut 7 artiklan 2 kohtaa tai 14 artiklan 1 tai 2 kohtaa, komissio ilmoittaa asiasta viipymättä asianomaiselle lippujäsenvaltiolle. Kyseisen jäsenvaltion on tutkittava tilanne välittömästi ja, jos alus kalastaa kalastuskieltokauden aikana sellaisten esineiden avulla, jotka voivat vaikuttaa kalaparvien kokoontumiseen yhteen, mukaan lukien FAD-välineet, sen on pyydettävä alusta lopettamaan kalastus ja tarvittaessa poistumaan alueelta viipymättä. Asianomaisen lippujäsenvaltion on viipymättä ilmoitettava komissiolle tekemänsä tutkinnan tuloksista ja vastaavista toteutetuista toimenpiteistä. Komissio toimittaa nämä tiedot edelleen rannikkovaltiolle ja ICCAT:n pääsihteerille.”.
            
            
               13)Korvataan II luvun otsikko seuraavasti:
            
            
               ”II LUKU 
            
            
               Pohjois- ja Etelä-Atlantin valkotonnikalat”
            
            
               14)Lisätään 17 a artikla seuraavasti:
            
            
               ”17 a artikla
            
            
               Suurten Pohjois- ja Etelä-Atlantin valkotonnikalaa kohdennetusti kalastavien pyyntialusten erityisluvat
            
            
               1. Jäsenvaltioiden on asetuksessa (EU) 2017/2403
                  10
                vahvistettujen säännösten mukaisesti myönnettävä lippunsa alle purjehtiville suurille pyyntialuksille kalastusluvat Pohjois- ja Etelä-Atlantin valkotonnikalojen kalastamiseksi ICCAT-yleissopimusalueella. 
            
            
               2. Suuret kalastusalukset, joita ei ole merkitty Pohjois- ja Etelä-Atlantin valkotonnikaloja luvan nojalla kohdennetusti pyytävistä aluksista laadittuun ICCAT:n rekisteriin, eivät saa kalastaa, pitää aluksella, jälleenlaivata, kuljettaa, siirtää, jalostaa tai purkaa aluksesta ICCAT-yleissopimusalueelta peräisin olevia Pohjois- ja Etelä-Atlantin valkotonnikaloja. Tällaisissa tapauksissa ei sovelleta asetuksen (EU) N:o 1380/2013 15 artiklan 1 kohtaa.
            
            
               3. Unionin kalastusaluksille, joilla ei ole 1 kohdan mukaista lupaa kalastaa Pohjois- ja Etelä-Atlantin valkotonnikaloja, voidaan kuitenkin sallia Pohjois- ja Etelä-Atlantin valkotonnikalojen sivusaaliita noudattaen tällaisille aluksille määritettyjä aluksella pidettävien sivusaaliiden sallittuja enimmäismääriä. Jäsenvaltioiden on ilmoitettava komissiolle vuosiraportissaan aluksilleen sallimasta sivusaaliiden enimmäismäärästä.”.
            
            
            
               15)Lisätään 17 b artikla seuraavasti:
            
            
               ”17 b artikla
            
            
               Pohjois- ja Etelä-Atlantin valkotonnikalojen kiintiön alikäyttö ja ylitys
            
            
               1. Jos jäsenvaltio ei käytä koko vuotuista kiintiötään / saalisrajoituksen sallimaa määrää tai se ylittää ne, käyttämättä jäänyt osuus voidaan lisätä vastaavaan kiintiöön / saalisrajoituksen sallimaan määrään tai ylitys voidaan vähentää niistä tarkistusvuoden aikana tai ennen sitä ICCAT:n Pohjois- ja Etelä-Atlantin valkotonnikaloja koskevien voimassa olevien suositusten mukaisesti. 
            
            
               2. Jäsenvaltion siirtämä alikäytön osuus tiettynä vuonna saa olla enintään ICCAT:n kyseiselle vuodelle salliman määrän suuruinen.”.
            
            
            
               16)Lisätään 17 c artikla seuraavasti:
            
            
               ”17 c artikla
            
            
               Etelä-Atlantin valkotonnikalan saalismäärän kirjaaminen
            
         
         
            
               Jäsenvaltioiden, joiden alukset pyytävät Etelä-Atlantin valkotonnikalaa, on ilmoitettava pyytämänsä Etelä-Atlantin valkotonnikalan tarkka ja vahvistettu saalismäärä ICCAT:n sihteeristölle osana 50 artiklassa tarkoitettuja tehtävien I ja II tietoja.”.
            
            
            
               17)Lisätään 18 a artikla seuraavasti:
            
            
               ”18 a artikla
            
            
               Suurten Pohjois- ja Etelä-Atlantin miekkakaloja kohdennetusti kalastavien pyyntialusten erityisluvat
            
            
               1. Jäsenvaltioiden on asetuksessa (EU) 2017/2403 vahvistettujen säännösten mukaisesti myönnettävä lippunsa alle purjehtiville suurille pyyntialuksille kalastusluvat Pohjois- ja Etelä-Atlantin miekkakalojen kalastamiseksi ICCAT-yleissopimusalueella. 
            
            
               2. Suuret kalastusalukset, joita ei ole merkitty Pohjois- ja Etelä-Atlantin miekkakaloja luvan nojalla kohdennetusti pyytävistä aluksista laadittuun ICCAT:n rekisteriin, eivät saa kalastaa, pitää aluksella, jälleenlaivata, kuljettaa, siirtää, jalostaa tai purkaa aluksesta ICCAT-yleissopimusalueelta peräisin olevia Pohjois- ja Etelä-Atlantin miekkakaloja. Tällaisissa tapauksissa ei sovelleta asetuksen (EU) N:o 1380/2013 15 artiklan 1 kohtaa.
            
            
               3. Unionin kalastusaluksille, joilla ei ole 1 kohdan mukaista lupaa kalastaa Pohjois- ja Etelä-Atlantin miekkakaloja, voidaan kuitenkin sallia Pohjois- ja Etelä-Atlantin miekkakalojen sivusaaliita noudattaen tällaisille aluksille määritettyjä aluksella pidettävien sivusaaliiden sallittuja enimmäismääriä. Jäsenvaltioiden on ilmoitettava komissiolle vuosiraportissaan aluksilleen sallimasta sivusaaliiden enimmäismäärästä.”.
            
            
               18)Lisätään 18 b artikla seuraavasti:
            
            
               ”18 b artikla
            
            
               Pohjois- ja Etelä-Atlantin miekkakalojen kiintiön alikäyttö
            
            
               1. Jos jäsenvaltio ei käytä koko vuotuista kiintiötään / saalisrajoituksen sallimaa määrää, käyttämättä jäänyt osuus voidaan lisätä vastaavaan kiintiöön / saalisrajoituksen sallimaan määrään tarkistusvuoden aikana tai ennen sitä ICCAT:n Pohjois- ja Etelä-Atlantin miekkakaloja koskevien voimassa olevien suositusten mukaisesti. 
            
            
               2. Jäsenvaltion siirtämä Pohjois- ja Etelä-Atlantin miekkakalojen kiintiön alikäytön osuus tiettynä vuonna saa olla enintään ICCAT:n kyseiselle vuodelle salliman määrän suuruinen.”.
            
            
            
               19)Korvataan IV luvun otsikko seuraavasti:
            
            
               ”IV LUKU 
            
            
               Purjekalat, sini- ja valkomarliinit ja pyörösuomumarliinit”.
            
            
            
               20)Korvataan 27 artikla seuraavasti:
            
            
               ”27 a artikla
            
         
         
            
               Elävänä pyydettyjen sini- ja valkomarliinien ja pyörösuomumarliinien vapauttaminen
            
            
               1. Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, jäsenvaltioiden, jotka ovat käyttäneet 80 prosenttia kiintiöstään, on varmistettava, että niiden lipun alla purjehtivat alukset päästävät takaisin mereen kaikki sinimarliinit (Makaira nigricans), valkomarliinit (Tetrapturus albidus) ja pyörösuomumarliinit (Tetrapturus georgei), jotka ovat alukselle nostamisen hetkellä elossa.
            
            
               2. Unionin pelagisten pitkäsiima-alusten ja unionin kurenuotta-alusten on päästettävä nostamisen hetkellä elossa olevat sini- ja valkomarliinit sekä pyörösuomumarliinit takaisin mereen viipymättä ottaen asianmukaisesti huomioon miehistön jäsenten turvallisuus ja tavalla, jolla aiheutetaan vähiten vahinkoa ja maksimoidaan kalojen selviytymismahdollisuudet.
            
            
               3. Jäsenvaltioiden on edistettävä suosituksen 19-05 liitteessä 1 määritettyjen turvallista käsittelyä ja elävänä pyydettyjen kalojen vapauttamismenettelyjä koskevien vähimmäisvaatimusten täytäntöönpanoa laatimalla ohjeet laivastolleen. Kalastusaluksilla on oltava kannella käyttövalmiina ja helposti miehistön saatavilla nostolaite, voimaleikkuri, koukunpoistaja ja siimanleikkuri, jotta elävänä pyydetyt marliinit voidaan vapauttaa turvallisesti.
            
            
               4. Jäsenvaltioiden on varmistettava, että niiden kalastusalusten kapteeneilla ja miehistöjen jäsenillä on asianmukainen koulutus, että he ovat tietoisia asianmukaisista lievennys-, tunnistus-, käsittely- ja vapauttamismenetelmistä ja he käyttävät niitä ja että heillä on aluksillaan kaikki tarvittavat varusteet marliinien päästämiseksi takaisin mereen suosituksen 19-05 liitteessä 1 määritettyjen turvallisia käsittelymenettelyjä koskevien vähimmäisvaatimusten mukaisesti, laatimalla ohjeet laivastolleen.  
            
            
               5. Jäsenvaltioiden on pyrittävä minimoimaan marliinien ja pyörösuomumarliinien vapauttamisen jälkeinen kuolevuus ICCAT:n alaisuuteen kuuluvissa kalastuksissaan. 
            
            
               6. Jäsenvaltiot voivat myöntää pelagisille pitkäsiima-aluksilleen ja kurenuotta-aluksilleen luvan kalastaa ja pitää aluksella, jälleenlaivata tai purkaa aluksesta kuolleita sini- ja valkomarliineja ja pyörösuomumarliineja sallitun purkamismäärän rajoissa.”.
            
            
               21)Lisätään 29 artiklaan 5 kohta seuraavasti:
            
            
               ”5. Virkistyskalastuksessa takaisin mereen päästettävät kalat on vapautettava vähiten vahinkoa aiheuttavalla tavalla.”.
            
            
            
               22)Lisätään 29 a artikla seuraavasti:
            
            
               ”29 a artikla
            
            
               Purjekaloja koskevien tietojen keruu
            
            
               Jäsenvaltioiden on kerättävä tiedot purjekalasaaliista, elävänä ja kuolleena poisheitetyt saaliit mukaan lukien, ja ilmoitettava nämä tiedot vuosittain osana tehtävien I ja II tietoja tukeakseen kalakanta-arvioiden laatimista.”. 
            
            
            
               23)Lisätään 29 b artikla seuraavasti:
            
            
               ”29 b artikla
            
            
               Tietojen keruu ja ilmoittaminen
            
            
               1. Jäsenvaltioiden on toteutettava tietojenkeruuohjelmia, joilla varmistetaan, että ICCAT:lle ilmoitetaan tarkat purjekalojen saalis-, pyyntiponnistus- ja kokotiedot sekä tarkat tiedot poisheitetyistä purjekaloista noudattaen kaikilta osin tehtävien I ja II tietojen toimittamista koskevia ICCAT:n vaatimuksia.
            
            
               2. Jäsenvaltioiden on toimitettava komissiolle suosituksen 18-05 liitteen 1 mukaiset purjekaloja koskevien toimenpiteiden täytäntöönpanon tarkistuslomakkeet, mukaan lukien tiedot toimista, joita ne ovat toteuttaneet kansallisesti saaliiden seuraamiseksi sekä purjekalojen säilyttämiseksi ja kannan hoitamiseksi.
            
         
         
            
               3. Jos sini- ja valkomarliinien sekä pyörösuomumarliinien osalta ei ilmoiteta tehtävän I tietoja, mukaan lukien kuolleena poisheitetyt saaliit, ICCAT:n suositusten 01-16 ja 11-15 mukaisesti, tämä johtaa kieltoon pitää näitä lajeja aluksella.”.
            
            
            
               24)Korvataan 33 artikla seuraavasti:
            
            
               ”33 artikla
            
            
               Makrillihait (Isurus oxyrinchus)
            
            
               1. Unionin kalastusalusten on päästettävä makrillihait takaisin mereen viipymättä ja vähiten vahinkoa aiheuttavalla tavalla ottaen asianmukaisesti huomioon miehistön jäsenten turvallisuus. 
            
            
               2. Sen estämättä, mitä 1 kohdassa säädetään, jäsenvaltiot voivat myöntää aluksilleen luvan kalastaa ja pitää aluksella, jälleenlaivata tai purkaa aluksesta Pohjois-Atlantin makrillihaita tilanteissa, joissa
            
            
               i) makrillihai oli kuollut siinä vaiheessa, kun se tuotiin aluksen viereen alukselle nostamista varten;
            
            
               ii) pitämällä makrillihai aluksella ei ylitetä asianomaisen kalastusaluksen makrillihaiden alukselta purkamisten keskiarvoa tarkkailijan ollessa aluksella ja tämä varmistetaan pakollisesta kalastuspäiväkirjasta ja riskinarvioinnin perusteella tehtävän purkamistarkastuksen avulla.
            
            
               3. Kun kyseessä on yli 12 metrin pituinen alus, jäsenvaltio voi myöntää tällaiselle alukselle luvan kalastaa ja pitää aluksella, jälleenlaivata tai purkaa aluksesta Pohjois-Atlantin makrillihaita ainoastaan, jos 2 kohdassa säädettyjen edellytysten lisäksi myös seuraavat edellytykset täyttyvät:
            
            
               a) aluksella on joko tarkkailija tai toimiva sähköinen seurantajärjestelmä, jolla voidaan määrittää, onko hai kuollut vai elossa; 
            
            
               b) tarkkailija kerää seuraavat tiedot: koukkuun kiinnittyneiden yksilöiden määrä, pituus, sukupuoli, kunto ja sukukypsyys (onko yksilö tiineenä ja poikasten määrä), kustakin pyydetystä makrillihaista saatujen tuotteiden paino sekä pyyntiponnistus; 
            
            
               c) jos makrillihaita ei pidetä aluksella, tarkkailijan on kirjattava kuolleena poisheitettyjen ja elävinä takaisin mereen päästettyjen haiden määrät tai nämä tiedot on arvioitava sähköisen seurantajärjestelmän keräämistä tiedoista.
            
            
               4. Tarkkailijaa kehotetaan myös keräämään biologisia näytteitä, kuten lihaskudosta (kannan tunnistamista varten), lisääntymiselimiä ja alkioita (tiineyden vaiheen ja lisääntymistuotoksen määrittämistä varten) sekä nikamia (kasvukäyrän arviointia varten). Asianomaisen jäsenvaltion on analysoitava tarkkailijan keräämät biologiset näytteet, ja komissio toimittaa analyysin tulokset pysyvälle tutkimus- ja tilastokomitealle. 
            
            
               5. Jäsenvaltioiden on myös ilmoitettava komissiolle kuolleina poisheitettyjen ja elävinä takaisin mereen päästettyjen Pohjois-Atlantin makrillihaiden määrät, jotka arvioidaan niiden tätä lajia pyydystävien laivastojen kokonaispyyntiponnistuksen perusteella käyttäen tarkkailijaohjelmien tai muiden asiaankuuluvien tietojenkeruuohjelmien avulla kerättyjä tietoja. Myös jäsenvaltioiden, jotka eivät myönnä aluksilleen lupaa kalastaa ja pitää aluksella, jälleenlaivata tai purkaa aluksesta Pohjois-Atlantin makrillihaita 2 ja 3 kohdan mukaisesti, on kirjattava kuolleina poisheitettyjen ja elävinä takaisin mereen päästettyjen Pohjois-Atlantin makrillihaiden määrät tarkkailijaohjelmiensa kautta. Komissio ilmoittaa nämä tiedot pysyvälle tutkimus- ja tilastokomitealle.”.
            
            
               25)Lisätään 36 a artikla seuraavasti:
            
            
               ”36 a artikla
            
            
               Haita koskevien tietojen keruu 
            
            
               1. Jäsenvaltioiden on toteutettava tietojenkeruuohjelmia, joilla varmistetaan, että ICCAT:lle ilmoitetaan tarkat haiden saalis-, pyyntiponnistus- ja kokotiedot sekä tarkat tiedot poisheitetyistä haista noudattaen kaikilta osin tehtävien I ja II tietojen toimittamista koskevia vaatimuksia.
            
            
               2. Jäsenvaltioiden on toimitettava komissiolle suosituksen 18-06 liitteen 1 mukainen haita koskevien toimenpiteiden täytäntöönpanon tarkistuslomake, mukaan lukien tiedot toimista, joita ne ovat toteuttaneet kansallisesti saaliiden seuraamiseksi sekä haiden säilyttämiseksi ja kannan hoitamiseksi.”.
            
         
         
            
               26)Lisätään 44 a artikla seuraavasti:
            
            
               ”44 a artikla
            
            
               Alusten satelliittiseurantajärjestelmä
            
            
               Sen lisäksi, mitä 20 päivänä marraskuuta 2009 annetun neuvoston asetuksen (EY) N:o 1224/2009
                  11
                9 artiklassa säädetään, kunkin jäsenvaltion on varmistettava, että sen lipun alla purjehtivien kalastusalusten satelliittiseurantalaitteet ovat pysyvästi ja jatkuvasti toiminnassa ja että tiedot kerätään ja toimitetaan kurenuottien osalta vähintään kerran tunnissa.”.
            
            
               27)Muutetaan 54 artiklan 4 kohta seuraavasti:
            
            
               ”4. Edellä 2 ja 3 kohdassa tarkoitettujen ilmoitusten on vastattava ICCAT:n pääsihteerin laatimaa mallia ja ulkoasua, ja niiden on sisällettävä seuraavat tiedot:
            
            
               –aluksen nimi ja rekisterinumero,
            
            
               –(mahdollinen) ICCAT-rekisterinumero, 
            
            
               –IMO-tunnistenumero, 
            
            
               –(mahdollinen) aiempi nimi, 
            
            
               –(mahdollinen) aiempi lippuvaltio, 
            
            
               –(mahdolliset) tiedot aiemmista poistoista muista rekistereistä, 
            
            
               –kansainvälinen radiokutsutunnus, 
            
            
               –aluksen tyyppi, pituus, rekisteröity bruttovetoisuus (GRT) ja kuljetuskapasiteetti, 
            
            
               –laivanvarustajan/-jien ja toimijan/-joiden nimi ja osoite, 
            
            
               –luvan kattaman jälleenlaivauksen tyyppi (satamassa ja/tai merellä), 
            
            
               –ajanjakso, jona jälleenlaivaus sallitaan.”.
            
            
               28)Lisätään 58 a artikla seuraavasti:
            
            
               ”58 a artikla
            
            
               ICCAT:n alueellisiin tarkkailijaohjelmiin kuuluvien tarkkailijoiden terveys ja turvallisuus
            
         
         
            
                1. Kunkin jäsenvaltion on varmistettava, että niiden alukset, joilla on ICCAT:n alueellinen tarkkailija, on varustettu kutakin matkaa varten ja koko matkan ajan asianmukaisilla turvavarusteilla, mukaan lukien seuraavat: 
            
            
               a) pelastuslautta, joka kykenee kantamaan kaikki aluksella olevat henkilöt ja jonka viimeisin tarkastustodistus on voimassa koko sen ajan, jonka tarkkailija on aluksella; 
            
            
               b) riittävä määrä asiaankuuluvien kansainvälisten standardien mukaisia pelastusliivejä tai pelastuspukuja kaikille aluksella oleville henkilöille; ja
            
            
               c) asianmukaisesti rekisteröity EPIRB-hätäpoiju (Emergency Position Indicating Radio Beacon) ja SAR-vastaanotin (Search and Rescue Transponder), joiden akut kestävät vähintään sen ajan, jonka tarkkailija on aluksella. 
            
            
               2. Jäsenvaltioiden alusten, joilla on ICCAT:n alueellinen tarkkailija, on laadittava hätäsuunnitelma tarkkailijan kuoleman tai katoamisen tai sellaisen tilanteen varalle, jossa hänen oletetaan pudonneen yli laidan, hän sairastuu tai loukkaantuu vakavasti niin, että hänen terveytensä, turvallisuutensa tai hyvinvointinsa on uhattuna, tai jossa hän on joutunut pahoinpitelyn, pelottelun, uhkailun tai ahdistelun kohteeksi. Hätäsuunnitelmaan on sisällyttävä muun muassa suosituksen 19-10 liitteessä 1 luetellut kohdat.
            
            
               3. Jäsenvaltioiden alusten, joilla on ICCAT:n alueellinen tarkkailija, on toimitettava hätäsuunnitelmansa komissiolle ICCAT:n verkkosivustolla julkaisemista varten. Uudet hätäsuunnitelmat ja vanhojen suunnitelmien muutetut versiot on toimitettava komissiolle julkaisemista varten heti niiden laatimisen jälkeen. 
            
            
               4. ICCAT:n alueelliseen tarkkailijaohjelmaan kuuluva tarkkailija voi olla unionin aluksella ainoastaan, jos alus on laatinut ja toimittanut hätäsuunnitelman. Lisäksi jos komissio havaitsee hätäsuunnitelmassa esitettyjen tietojen perusteella, että suosituksen 19-10 liitteessä 1 esitetyt vaatimukset eivät täyty, se voi päättää, että tarkkailijan toiminnan aloittamista asianomaisen lippujäsenvaltion aluksella lykätään, kunnes puutteet on korjattu riittävällä tavalla.”.
            
            
               29)Muutetaan 61 artikla seuraavasti:
            
            
               a) Korvataan 1 kohdan a alakohta seuraavasti: 
            
            
                ”a) tarkkailijakattavuus on vähintään viisi prosenttia pyyntiponnistuksesta kussakin pelagisessa pitkäsiima-, kurenuotta-, vapapyydys-, rysä-, verkko- ja troolikalastuksessa;”.
            
            
               b) Korvataan 2 kohta seuraavasti:
            
            
               ”2. Prosentuaalinen kattavuus lasketaan seuraavasti: 
            
            
               a) kurenuottakalastuksissa vetokertojen määränä tai kalastusmatkoina; 
            
            
               b) pelagisissa pitkäsiimakalastuksissa kalastuspäivinä, vetokertojen määränä tai kalastusmatkoina; 
            
            
               c) vapapyydys- ja rysäkalastuksissa kalastuspäivinä; 
            
            
               d) verkkokalastuksissa kalastustunteina tai ‑päivinä; 
            
            
               e) troolikalastuksissa vetokertojen määränä tai kalastuspäivinä.”.
            
            
            
               30)Korvataan 63 artikla seuraavasti:
            
            
               ”63 artikla
            
         
         
            
               Tieteellisten tarkkailijoiden velvollisuudet
            
            
               1. Jäsenvaltioiden on edellytettävä, että tarkkailijat muun muassa 
            
            
               a) kirjaavat tarkkailtavan aluksen kalastustoimet ja raportoivat niistä; tässä yhteydessä on annettava vähintään seuraavat tiedot: 
            
            
               i) tietojen keruu kohdelajien saaliiden, poisheitettyjen saaliiden ja sivusaaliiden kokonaismääristä (mukaan lukien hait, merikilpikonnat, merinisäkkäät ja merilinnut), kokojakauman arviointi tai mittaaminen tapauksesta riippuen, tiedot kohtelusta (eli pidetty aluksella, heitetty pois kuolleena, päästetty takaisin mereen elävänä) sekä biologisten näytteiden keruu elinkaaritutkimuksia varten (esimerkiksi sukupuolirauhaset, otoliitit, selkärangat, suomut);
            
            
               ii) kaikkien löydettyjen kalamerkkien talteenotto ja niistä ilmoittaminen; 
            
            
               iii) tiedot kalastustoimista, mukaan lukien pyyntialue pituus- ja leveyskoordinaatein, tiedot pyyntiponnistuksesta (esimerkiksi vetokertojen ja koukkujen lukumäärä), kunkin kalastustoimen päivämäärä, mukaan lukien tapauksen mukaan kalastustoiminnan aloitus- ja lopetusajankohta, kalojen yhteenkokoamiseen käytettävien välineiden käyttö, mukaan lukien FAD-välineet, sekä mereen takaisin päästettyjen eläinten yleinen kunto eloonjäämisasteen valossa (eli kuollut/elävä, vahingoittunut jne.); 
            
            
               b) havainnoivat ja kirjaavat sivusaaliiden vähentämistoimenpiteet ja muut asiaan liittyvät tiedot; 
            
            
               c) mahdollisuuksien mukaan tarkkailevat ympäristöolosuhteita ja raportoivat niistä (esim. meren tila, ilmasto- ja hydrologiset muuttujat); 
            
            
               d) tarkkailevat FAD-välineitä ja raportoivat niistä trooppisten tonnikalojen monivuotisen säilyttämis- ja hoito-ohjelman puitteissa hyväksytyn ICCAT:n alueellisen tarkkailijaohjelman mukaisesti; ja 
            
            
               e) suorittavat muita pysyvän tutkimus- ja tilastokomitean suositusten mukaisia ja komission kanssa sovittuja tieteellisiä tehtäviä. 
            
            
               2. Jäsenvaltioiden on varmistettava, että tarkkailijat 
            
            
               a) eivät aiheuta häiriötä aluksen sähkölaitteisiin; 
            
            
               b) tuntevat aluksella hätätilanteissa sovellettavat menettelyt ja tietävät pelastuslauttojen, sammuttimien ja ensiapupakkausten sijaintipaikat; 
            
            
               c) ovat tarvittaessa yhteydessä aluksen päällikköön tarkkailijaan liittyvistä kysymyksistä ja tarkkailijan tehtävistä; 
            
            
               d) eivät estä eivätkä häiritse kalastustoimintaa tai aluksen tavanomaisia toimintoja; 
            
            
               e) osallistuvat tarkkailijaohjelman täytäntöönpanosta vastaavan tieteellisen laitoksen tai kansallisen viranomaisen edustajien kanssa pidettävään (pidettäviin) yhteenvetokokoukseen (‑kokouksiin). 
            
            
               3. Niiden alusten päälliköiden, joille tarkkailija on nimetty, on 
            
            
               a) sallittava asianmukainen pääsy alukselle ja sen toimintoihin; 
            
            
               b) sallittava tarkkailijalle tämän tehtävien suorittaminen tehokkaalla tavalla muun muassa seuraavasti: 
            
            
               i) järjestämällä asianmukainen mahdollisuus tutustua aluksen pyydyksiin, asiakirja-aineistoon (mukaan lukien sähköisessä ja paperimuodossa olevat kalastuspäiväkirjat) ja saaliisiin; 
            
         
         
            
               ii) olemalla ajankohdasta riippumatta yhteydessä asianomaisiin tieteellisen laitoksen tai kyseisen maan viranomaisen edustajiin; 
            
            
               iii) varmistamalla asianmukainen pääsy sähköisiin ja muihin kalastuksen kannalta merkityksellisiin laitteisiin, mukaan lukien seuraavat niihin kuitenkaan rajoittumatta: 
            
            
               –satelliittinavigointilaitteet,
            
            
               –sähköiset viestintälaitteet; 
            
            
               iv) varmistamalla, ettei tarkkailtavalla aluksella kukaan peukaloi tai turmele tarkkailijan varusteita tai asiakirjoja; ei vaikeuta, häiritse tai toimi muulla tavoin tavalla, joka saattaisi tarpeettomasti estää tarkkailijaa hoitamasta tehtäviään;  
            
            
               c) järjestämällä tarkkailijoille majoituksen, mukaan lukien asuminen, ruoka ja riittävät saniteetti- ja terveydenhoitojärjestelyt, jotka ovat vastaavat kuin päällystöllä; 
            
            
               d) järjestämällä tarkkailijalle riittävät tilat aluksen komentosillalta tai ohjaushytistä hänen tehtäviensä hoitamiseksi sekä tarkkailutehtävien suorittamiseksi riittävän tilan aluksen kannelta. 
            
            
               4. Jäsenvaltioiden on 
            
            
               a) edellytettävä aluksiltaan, että ne ICCAT-lajeja kalastaessaan ottavat alukselle tieteellisen tarkkailijan tämän asetuksen mukaisesti; 
            
            
               b) valvottava tarkkailijoidensa turvallisuutta; 
            
            
               c) kannustettava, jos on mahdollista ja tarkoituksenmukaista, tieteellistä laitostaan tai toimivaltaista viranomaistaan tekemään sopimuksia muiden jäsenvaltioiden tai sopimuspuolten tieteellisten laitosten tai kansallisten viranomaisten kanssa tarkkailuraporttien ja tarkkailijoiden antamien tietojen vaihtamiseksi; 
            
            
               d) annettava vuosiraportissaan komissiota ja pysyvää tutkimus- ja tilastokomiteaa varten ICCAT:n suosituksen 16-14 täytäntöönpanosta tarkempia tietoja, kuten 
            
            
               i) yksityiskohtaiset tiedot tieteellisten tarkkailijaohjelmiensa rakenteesta ja sisällöstä, muun muassa 
            
            
               –tavoiteltu tarkkailijakattavuus kalastuksittain ja pyydystyypeittäin sekä tieto siitä, kuinka tämä mitataan, 
            
            
               –mitä tietoja on kerättävä, 
            
            
               –käytössä olevat tiedonkeruun ja ‑käsittelyn protokollat, 
            
            
               –tieto siitä, kuinka alukset valitaan jäsenvaltion tavoitteena olevan tarkkailijakattavuuden saavuttamiseksi,
            
            
               –tarkkailijoiden koulutusvaatimukset, ja 
            
            
               –tarkkailijoiden pätevyysvaatimukset; 
            
            
               ii) seurattavien alusten määrä, saavutettu kattavuus kalastuksittain ja pyydystyypeittäin sekä tiedot siitä, kuinka kyseinen kattavuus on laskettu; 
            
         
         
            
               e) sen jälkeen, kun d alakohdan i alakohdassa vaaditut tiedot on toimitettu ensimmäisen kerran, ilmoitettava vuosiraportissaan tarkkailijaohjelmiensa rakenteeseen ja/tai sisältöön tehdyt muutokset, jos muutoksia on tehty. Jäsenvaltioiden on jatkettava d alakohdan ii alakohdan nojalla vaadittujen tietojen toimittamista komissiolle vuosittain; 
            
            
               f) ilmoitettava pysyvälle tutkimus- ja tilastokomitealle vuosittain kyseisen komitean osoittamaa sähköistä muotoa käyttäen omien tarkkailijaohjelmiensa kautta kerätyt tiedot komission käyttöön, erityisesti kalakanta-arvioita ja muita tieteellisiä tarkoituksia varten, muihin tietojen raportointivaatimuksiin liittyviä menettelyjä vastaavalla tavalla ja omia luottamuksellisuutta koskevia vaatimuksiaan noudattaen; 
            
            
               g) varmistettava, että sen tarkkailijat käyttävät 1 kohdassa tarkoitettuja tehtäviä suorittaessaan luotettavia tiedonkeruun protokollia, käyttäen myös valokuvausta, jos se on tarpeen ja tarkoituksenmukaista.”.
            
            
               31)Lisätään 66 artiklaan 4 ja 5 kohta seuraavasti:
            
            
               ”4. Kunkin jäsenvaltion on tarkastettava vuosittain vähintään viisi prosenttia purkamis- ja jälleenlaivaustoimista, joita kolmansien maiden kalastusalukset suorittavat niiden nimetyissä satamissa.
            
            
               5. Lippujäsenvaltioiden on suhtauduttava satamavaltion tarkastajien tekemiin rikkomuksia koskeviin ilmoituksiin ja toteutettava toimia niiden johdosta samalla tavoin kuin ne suhtautuvat kansallisen lainsäädäntönsä mukaisesti kansallisten tarkastajiensakin ilmoituksiin ja toteuttavat toimia niiden johdosta.”.
            
            
               32)Lisätään 66 a artikla seuraavasti:
            
            
               ”66 a artikla
            
            
               Alusten havainnointi
            
            
               1. Jos unionin kalastusaluksen, kolmannen maan kalastusaluksen tai vailla kansalaisuutta olevan aluksen, jonka oletetaan harjoittavan laitonta, ilmoittamatonta ja sääntelemätöntä kalastusta (LIS), havaitaan harjoittavan kalastusta tai kalastukseen liittyviä toimia (esimerkiksi jälleenlaivausta), jäsenvaltioiden on kerättävä mahdollisimman paljon tietoa tapauksesta toimivaltaisten viranomaistensa ICCAT-yleissopimusalueella suorittamien tarkastus- ja valvontatoimien avulla. 
            
            
               2. Jäsenvaltioiden on kerättävä alushavaintoihin liittyviä tietoja ICCAT:n suosituksen 19-09 liitteessä olevan havaintolomakkeen mukaisesti. 
            
            
               3. Edellä 1 kohdassa tarkoitetun alushavainnon tapauksessa havainnon tehneen jäsenvaltion on ilman aiheetonta viivytystä ilmoitettava siitä ja toimitettava mahdolliset aluksesta saadut kuvat havaitun aluksen lippujäsenvaltion, lippusopimusvaltion tai lippuvaltion asiaankuuluville viranomaisille ja
            
            
               a) jos havaittu alus purjehtii jonkin jäsenvaltion lipun alla, asianomaisen lippujäsenvaltion on ilman aiheetonta viivytystä toteutettava asianmukaiset toimenpiteet kyseisen aluksen osalta. Sekä havainnon tehneen jäsenvaltion että havaitun aluksen lippujäsenvaltion on toimitettava komissiolle ja Euroopan kalastuksenvalvontavirastolle (EFCA) tiedot havainnosta, mukaan lukien yksityiskohtaiset tiedot mahdollisesti toteutetuista jatkotoimista; 
            
            
               b) jos havaittu alus purjehtii jonkin toisen sopimuspuolen, muun lippuvaltion kuin sopimuspuolen tai määrittelemättömän lipun alla tai se on vailla kansalaisuutta, havainnon tehneen jäsenvaltion on toimitettava komissiolle ja EFCAlle ilman aiheetonta viivytystä kaikki merkitykselliset havaintoon liittyvät tiedot. Komissio toimittaa nämä tiedot tarvittaessa edelleen ICCAT:n sihteeristölle.”.
            
            
            
               33)Korvataan 71 artiklan 1 kohdassa päivämäärä ”20 päivänä elokuuta” päivämäärällä ”1 päivänä elokuuta”.
            
            
            
               34) Muutetaan 73 artikla seuraavasti:
            
            
               a) Lisätään a alakohtaan ilmaisu ”liite I” ennen viittausta liitteeseen II.
            
            
               b) Lisätään seuraavat kohdat:
            
         
         
            
               ”j) edellä olevan 5 a artiklan mukaiset trooppisia tonnikaloja koskevat kapasiteetin rajoitukset, jotka liittyvät 2 kohdassa tarkoitetun vuotuisen kalastus- ja kapasiteettisuunnitelman ilmoittamiseen, sekä 3 kohdassa tarkoitettujen tukialusten lukumäärä;
            
            
               k) edellä 9 artiklassa tarkoitetut FAD-välineitä koskevat hoitosuunnitelmat kyseisen artiklan 4 kohdassa tarkoitettujen mittauspoijujen lukumäärän osalta;
            
            
               l) edellä 10 artiklan 1 kohdassa tarkoitetut FAD-välineitä koskevat vaatimukset;
            
            
               m) tiedot, jotka alusten on toimitettava FAD-välineiden käyttöönotosta 11 artiklan 1 kohdan mukaisesti, kyseisen artiklan 2 kohdassa tarkoitetut tiedot ja ilmoitettavat tiedot sekä sen 3 kohdassa tarkoitettujen FAD-välineiden katoamisia koskevien tietojen kerääminen ja ilmoittaminen;
            
            
               n) edellä olevan 14 artiklan 1 kohdan mukaiset kaudet, jolloin FAD-välineiden käyttö on kielletty, sekä 14 artiklan 2 kohdan mukainen vähintään vaadittu tarkkailijakattavuus;
            
            
               o) edellä olevan 17 artiklan mukaiset Pohjois-Atlantin valkotonnikalaa kalastavien alusten lukumäärää koskevat rajoitukset;
            
            
               p) isosilmätonnikalan vuotuisen kiintiön ali- tai ylikäytetyn osuuden siirtäminen 8 a artiklan mukaisesti;
            
            
               q) Pohjois- ja Etelä-Atlantin valkotonnikalojen vuotuisen kiintiön ali- tai ylikäytetyn osuuden siirtäminen 17 b artiklan mukaisesti; 
            
            
               r) Pohjois- ja Etelä-Atlantin miekkakalojen vuotuisen kiintiön alikäytetyn osuuden siirtäminen 18 b artiklan mukaisesti; 
            
            
               s) edellä olevan 18 artiklan mukainen Pohjois-Atlantin miekkakalan hoitosuunnitelma;
            
            
               t) edellä olevan 33 artiklan 2 kohdan mukaiset makrillihaisaaliin sallimista ja aluksella pitämistä koskevat edellytykset;
            
            
               u) edellä olevan 41 artiklan mukaiset merikilpikonnien selviytymismahdollisuuksien maksimointia koskevat vaatimukset;
            
            
               v) edellä olevan 61 artiklan 1 kohdan a alakohdan mukainen vähintään vaadittu prosentuaalinen tarkkailijakattavuus ja 61 artiklan 2 kohdan mukainen prosentuaalisen kattavuuden mittaaminen.”.
            
            
            
               35)Korvataan asetuksen (EU) 2017/2107 liite I tämän asetuksen liitteessä olevalla tekstillä.
            
            
               2 artikla Tonnikalan monivuotisen hoitosuunnitelman vahvistamisesta Itä-Atlantilla ja Välimerellä, asetusten (EY) N:o 1936/2001, (EU) 2017/2107 ja (EU) 2019/833 muuttamisesta sekä asetuksen (EU) 2016/1627 kumoamisesta annetun Euroopan parlamentin ja neuvoston asetuksen (EU) ../2022 muuttaminen 
            
            
               Muutetaan asetus (EU) XXX/2022 seuraavasti:
            
            
               1)Lisätään 7 artiklan (…) kohtaan a ja b alakohta seuraavasti:
            
            
               ”a) Kasvatusjäsenvaltioiden on täytettävä vuotuinen siirtoilmoitus ja toimitettava se komissiolle vuosittain viimeistään 25 päivänä toukokuuta.
            
            
               Ilmoituksessa on oltava ainakin:
            
         
         
            
               – siirrettäväksi tarkoitettujen kalojen määrät (ilmaistuna kiloina) ja lukumäärä,
            
            
               – pyyntivuosi,
            
            
               – keskipaino,
            
            
               – lippusopimuspuoli,
            
            
               – siirrettävien saaliiden tonnikalasaalisasiakirjan viitenumerot,
            
            
               – kasvatuslaitoksen nimi ja ICCAT-numero,
            
            
               – kasvatuskassin numero, ja
            
            
               – tiedot teurastetuista määristä (ilmaistuna kilogrammoina) teurastustoiminnan päätyttyä.
            
            
               b) Edellä olevan kohdan mukaisesti siirretyt määrät on pantava kasvatuslaitoksessa eri kasvatuskasseihin tai kasvatuskassisarjoihin pyyntivuoden mukaan.”.
            
            
               2)Lisätään 46 artiklan (…) kohtaan a ja b alakohta seuraavasti:
            
            
               ”a) Jäsenvaltiot eivät saa siirtää tonnikaloja kasvatuslaitokseen, joka ei ole jäsenvaltion tai sopimuspuolen hyväksymä tai joka ei sisälly ICCAT:n rekisteriin vesiviljelylaitoksista.
            
            
               b) Kasvatusjäsenvaltioiden on varmistettava, että tonnikalasaaliit pannaan eri kasvatuskasseihin tai kasvatuskassisarjoihin ja erotellaan lähtöpaikkana olleen lippujäsenvaltion tai sopimuspuolen mukaan. Poiketen siitä, mitä edellä säädetään, jos tonnikalat on pyydystetty eri jäsenvaltioiden yhteisten kalastustoimien yhteydessä, kasvatusjäsenvaltioiden on varmistettava, että ne pannaan eri kasvatuskasseihin tai kasvatuskassisarjoihin ja erotellaan yhteisten kalastustoimien mukaan.”.
            
            
               3 artikla Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        
                        
                        
                        
                        Neuvoston puolesta
               
               
                  Puhemies
                        
                        
                        
                        
                        Puheenjohtaja 
               
            
         
         
            
                  
                     (1)
                  
                        EUVL L 162, 18.6.1986, s. 33.
               
               
                  
                     (2)
                  
                        EUVL L 315, 30.11.2017, s. 1.
               
               
                  
                     (3)
                  
                        COM(2019) 619 final, 28.11.2019 (lainsäätäjät eivät ole vielä hyväksyneet ehdotusta).
               
               
                  
                     (4)
                  
                        EUVL L 354; 28.12.2013, s. 22.
               
               
                  
                     (5)
                  
                        EUVL L 347, 28.12.2017, s. 81.
               
               
                  
                     (6)
                  
                        EUVL L 286, 29.10.2008, s. 1.
               
               
                  
                     (7)
                  
                        EUVL C […], […], s. […].
               
               
                  
                     (8)
                  
                        Euroopan parlamentin ja neuvoston asetus (EU) 2017/2107, annettu 15 päivänä marraskuuta 2017, Kansainvälisen Atlantin tonnikalojen suojelukomission (ICCAT) yleissopimusalueella sovellettavista hoito-, säilyttämis- ja valvontatoimenpiteistä sekä neuvoston asetusten (EY) N:o 1936/2001, (EY) N:o 1984/2003 ja (EY) N:o 520/2007 muuttamisesta (EUVL L 315, 30.11.2017, s. 1).
               
               
                  
                     (9)
                  
                        COM(2019) 619 final, 28.11.2019 (lainsäätäjät eivät ole vielä hyväksyneet ehdotusta).
               
               
                  
                     (10)
                  
                        Euroopan parlamentin ja neuvoston asetus (EU) 2017/2403, annettu 12 päivänä joulukuuta 2017, ulkoisten kalastuslaivastojen kestävästä hallinnoinnista ja neuvoston asetuksen (EY) N:o 1006/2008 kumoamisesta (EUVL L 347, 28.12.2017, s. 81).
               
               
                  
                     (11)
                  
                        Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).
               
            
      
    ---documentbreak--- 
      
         
               EUROOPAN KOMISSIO
            Bryssel 21.4.2022
            COM(2022) 171 final
            
            LIITE
            asiakirjaan
            Ehdotus Euroopan parlamentin ja neuvoston asetus
            Kansainvälisen Atlantin tonnikalojen suojelukomission (ICCAT) yleissopimusalueella sovellettavista hoito-, säilyttämis- ja valvontatoimenpiteistä annetun asetuksen (EU) 2017/2107 sekä tonnikalan monivuotisen hoitosuunnitelman vahvistamisesta Itä-Atlantilla ja Välimerellä annetun asetuksen (EU) .../2022 muuttamisesta 
            
               
         
         
            
               LIITE
            
            
            
               ”LIITE I
            
            
                     
                        Heimo
                     
                  
                  
                     
                  
                  
                     
                        Latinankielinen nimi
                     
                  
                  
                     
                        Suomenkielinen nimi
                     
                  
               
                     
                        Scombroidei
                     
                  
                  
                     
                  
                  
                     
                        Acanthocybium solandri
                     
                  
                  
                     
                        Raitamakrilli
                     
                  
               
                     
                  
                  
                     
                  
                  
                     
                        Alothunnus fallai
                     
                  
                  
                     
                        Tonnikala
                     
                  
               
                     
                  
                  
                     
                  
                  
                     
                        Auxis rochei
                     
                  
                  
                     
                        Kuulamakrilli
                     
                  
               
                     
                  
                  
                     
                  
                  
                     
                        Auxis thazard
                     
                  
                  
                     
                        Fregattimakrilli
                     
                  
               
                     
                  
                  
                     
                  
                  
                     
                        Euthynnus alletteratus
                     
                  
                  
                     
                        Pikkuboniitti
                     
                  
               
                     
                  
                  
                     
                  
                  
                     
                        Gasterochisma melampus
                     
                  
                  
                     
                        Perhostonnikala
                     
                  
               
                     
                  
                  
                     
                  
                  
                     
                        Katsuwonus pelamis
                     
                  
                  
                     
                        Boniitti
                     
                  
               
                     
                  
                  
                     
                  
                  
                     
                        Orcynopsis unicolor
                     
                  
                  
                     
                        Silosarda
                     
                  
               
                     
                  
                  
                     
                  
                  
                     
                        Sarda sarda
                     
                  
                  
                     
                        Sarda
                     
                  
               
                     
                  
                  
                     
                  
                  
                     
                        Scomberomorus brasiliensis
                     
                  
                  
                     
                        Täplämakrilli
                     
                  
               
                     
                  
                  
                     
                  
                  
                     
                        Scomberomorus cavalla
                     
                  
                  
                     
                        Kuningasmakrilli
                     
                  
               
                     
                  
                  
                     
                  
                  
                     
                        Scomberomorus maculatus
                     
                  
                  
                     
                        Pilkkumakrilli
                     
                  
               
                     
                  
                  
                     
                  
                  
                     
                        Scomberomorus regalis
                     
                  
                  
                     
                        Keromakrilli
                     
                  
               
                     
                  
                  
                     
                  
                  
                     
                        Scomberomorus tritor
                     
                  
                  
                     
                        Afrikanmakrilli
                     
                  
               
                     
                  
                  
                     
                  
                  
                     
                        Thunnus alalunga
                     
                  
                  
                     
                        Valkotonnikala
                     
                  
               
                     
                  
                  
                     
                  
                  
                     
                        Thunnus albacares
                     
                  
                  
                     
                        Keltaevätonnikala
                     
                  
               
                     
                  
                  
                     
                  
                  
                     
                        Thunnus atlanticus
                     
                  
                  
                     
                        Mustaevätonnikala
                     
                  
               
                     
                  
                  
                     
                  
                  
                     
                        Thunnus maccoyii
                     
                  
                  
                     
                        Sinievätonnikala
                     
                  
               
                     
                  
                  
                     
                  
                  
                     
                        Thunnus obesus
                     
                  
                  
                     
                        Isosilmätonnikala
                     
                  
               
                     
                  
                  
                     
                  
                  
                     
                        Thunnus thynnus
                     
                  
                  
                     
                        Sinievätonnikala
                     
                  
               
                     
                        Istiophoridae
                     
                  
                  
                     
                  
                  
                     
                        Istiophorus albicans
                     
                  
                  
                     
                        Atlantinpurjekala
                     
                  
               
                     
                  
                  
                     
                  
                  
                     
                        Makaira indica
                     
                  
                  
                     
                        Mustamarliini
                     
                  
               
                     
                  
                  
                     
                  
                  
                     
                        Makaira nigricans
                     
                  
                  
                     
                        Sinimarliini
                     
                  
               
                     
                  
                  
                     
                  
                  
                     
                        Tetrapturus albidus
                     
                  
                  
                     
                        Valkomarliini
                     
                  
               
                     
                  
                  
                     
                  
                  
                     
                        Tetrapturus belone
                     
                  
                  
                     
                        Marliini
                     
                  
               
                     
                  
                  
                     
                  
                  
                     
                        Tetrapturus georgii
                     
                  
                  
                     
                        Pyörösuomumarliini
                     
                  
               
                     
                  
                  
                     
                  
                  
                     
                        Tetrapturus pfluegeri
                     
                  
                  
                     
                        Purjemarliini
                     
                  
               
                     
                        Xiphiidae
                     
                  
                  
                     
                  
                  
                     
                        Xiphias gladius
                     
                  
                  
                     
                        Miekkakala
                     
                  
               
                     
                        Alopiidae
                     
                  
                  
                     
                  
                  
                     
                        Alopias superciliosus
                     
                  
                  
                     
                        Isosilmäkettuhai
                     
                  
               
                     
                  
                  
                     
                  
                  
                     
                        Alopias vulpinus
                     
                  
                  
                     
                        Kettuhai
                     
                  
               
                     
                        Carcharhinidae
                     
                  
                  
                     
                  
                  
                     
                        Carcharhinus falciformis
                     
                  
                  
                     
                        Haukkahai
                     
                  
               
                     
                  
                  
                     
                  
                  
                     
                        Carcharhinus galapagensis
                     
                  
                  
                     
                        Sysihai
                     
                  
               
                     
                  
                  
                     
                  
                  
                     
                        Carcharhinus longimanus
                     
                  
                  
                     
                        Valkopilkkahai
                     
                  
               
                     
                  
                  
                     
                  
                  
                     
                        Prionace glauca
                     
                  
                  
                     
                        Sinihai
                     
                     
                  
               
                     
                        Lamnidae
                     
                  
                  
                     
                  
                  
                     
                        Carcharodon carcharias
                     
                  
                  
                     
                        Valkohai
                     
                  
               
                     
                  
                  
                     
                  
                  
                     
                        Isurus oxyrinchus
                     
                  
                  
                     
                        Makrillihai
                     
                  
               
                     
                  
                  
                     
                  
                  
                     
                        Isurus paucus
                     
                  
                  
                     
                        Makohai
                     
                  
               
                     
                  
                  
                     
                  
                  
                     
                        Lamna nasus
                     
                  
                  
                     
                        Sillihai
                     
                  
               
                     
                        Sphyrnidae
                     
                  
                  
                     
                  
                  
                     
                        Sphyrna lewini
                     
                  
                  
                     
                        Kampavasarahai
                     
                  
               
                     
                  
                  
                     
                  
                  
                     
                        Sphyrna mokarran
                     
                  
                  
                     
                        Isovasarahai
                     
                  
               
                     
                  
                  
                     
                  
                  
                     
                        Sphyrna zygaena
                     
                  
                  
                     
                        Vasarahai
                     
                  
               
                     
                        Rhincodontidae
                     
                  
                  
                     
                  
                  
                     
                        Rhincodon typus
                     
                  
                  
                     
                        Valashai
                     
                  
               
                     
                        Pseudocarchariidae
                     
                  
                  
                     
                  
                  
                     
                        Pseudocarcharias kamoharai
                     
                  
                  
                     
                        Krokotiilihai
                     
                  
               
                     
                        Cetorhinidae
                     
                  
                  
                     
                  
                  
                     
                        Cetorhinus maximus
                     
                  
                  
                     
                        Jättiläishai
                     
                  
               
                     
                        Dasyatidae
                     
                  
                  
                     
                  
                  
                     
                        Pteroplatytrygon violacea
                     
                  
                  
                     
                        Ulappakeihäsrausku
                     
                  
               
                     
                        Mobulidae
                     
                  
                  
                     
                  
                  
                     
                        Manta alfredi
                     
                  
                  
                     
                        Ei ole
                           1
                         
                     
                  
               
                     
                  
                  
                     
                  
                  
                     
                        Manta birostris
                     
                  
                  
                     
                        Paholaisrausku
                     
                  
               
                     
                  
                  
                     
                  
                  
                     
                        Mobula hypostoma
                     
                  
                  
                     
                        Pikkupaholaisrausku
                     
                  
               
                     
                  
                  
                     
                  
                  
                     
                        Mobula japonica
                     
                  
                  
                     
                        Ei ole1
                     
                  
               
                     
                  
                  
                     
                  
                  
                     
                        Mobula mobular
                     
                  
                  
                     
                        Sarvirausku
                     
                  
               
                     
                  
                  
                     
                  
                  
                     
                        Mobula tarapacana
                     
                  
                  
                     
                        Tropiikinpaholaisrausku
                     
                  
               
                     
                  
                  
                     
                  
                  
                     
                        Mobula thurstoni
                     
                  
                  
                     
                        Silopaholaisrausku”
                     
                  
               
         
         
            
                  
                     (1)
                  
                        Yleiskielistä nimeä ei ole.